कीर्ति आजाद

कीर्तिवर्धन भागवत झा आज़ाद  (जन्म 2 जनवरी 1959, पूर्णिया,  बिहार, भारत) एक पूर्व भारतीय क्रिकेटर और राजनीतिज्ञ हैं, जिन्होंने 7 टेस्ट मैच और 25 वनडे खेले हैं। श्री आजाद बिहार के पूर्व मुख्यमंत्री भागवत झा आजाद के पुत्र हैं। वह एक आक्रामक दाएँ हाथ के बल्लेबाज और एक ऑफ स्पिनर हैं। श्री झा 1983 विश्व कप जीतने वाली भारतीय टीम का हिस्सा थे। वे वर्तमान में लोक सभा के सदस्य हैं। उन्होंने 2014 के लोकसभा चुनाव में दरभंगा, बिहार से जीत दर्ज की।

 राजनीति 
वे अपने पिता भागवत झा आजाद, पूर्व मुख्य मंत्री बिहार का अनुसरण कर राजनीति में आये और भारतीय जनता पार्टी के टिकट पर दरभंगा, बिहार से संसद के लिये चुने गये। पूर्व में वह दिल्ली के गोल मार्केट निर्वाचन क्षेत्र से विधायक रहे।  उन्होंने 2014 का लोकसभा चुनाव दरभंगा से जीता। उन्हें 23 जुलाई 2015 को केन्द्रीय वित्त मंत्री अरुण जेटली के ऊपर दिल्ली के क्रिकेट संस्थान, दिल्ली और जिला क्रिकेट संघ में कथित अनियमितताओं और भ्रष्टाचार के लिये खुले तौर पर निशाना लगाने के कारण भारतीय जनता पार्टी से निलंबित कर दिया गया। 1993 कीर्ति आजाद ने दिल्ली विधान सभा चुनाव जीता और विधायक बन गए। उन्होंने 1998 तक इस पद की सेवा की। 2024 लोकसभा चुनाव में बर्द्वमान दुर्गापुर लोकसभा सीट से कीर्ति आजाद को जीत मिली है। इस बार वो तृणमूल कांग्रेस की और से चुनाव लड़ रहे थे। 

 References 

श्रेणी:१५वीं लोकसभा के सदस्य
श्रेणी:१६वीं लोक सभा के सदस्य
श्रेणी:1959 में जन्मे लोग
श्रेणी:भारतीय जनता पार्टी के राजनीतिज्ञ
श्रेणी:भारतीय क्रिकेट खिलाड़ी
श्रेणी:जीवित लोग
श्रेणी:भारतीय टेस्ट क्रिकेट खिलाड़ी
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:बिहार के लोग